
INFORMARE

Referitor la declanşarea de către INM a procedurilor privind scoaterea la concurs a 15 posturi de formatori cu normă întreagă
Consiliul Superior al Magistraturii aduce la cunoştinţa celor interesaţi că, în data de 14 martie 2012, Institutul Naţional al Magistraturii a declanşat procedurile privind scoaterea la concurs a unui număr de 15 posturi de formatori cu normă întreagă (http://www.inm-lex.ro/index.php?MenuID=29&DetailID=1536). 

Consiliul Superior al Magistraturii adresează o invitaţie tuturor judecătorilor şi procurorilor cu o bogată experienţă profesională, care doresc să devină formatori, să participe la acest concurs, aducându-şi astfel o contribuţie importantă la întărirea capacităţii ştiinţifice a Institutului Naţional al Magistraturii de a iniţia şi pregăti profesional noile serii de tineri magistraţi la standardele calitative impuse de înnoirile legislative din domeniul Justiţiei, precum şi de a asigura formarea continuă a magistraţilor aflaţi în activitate.

